
Fra Wikipedia, den frie encyklopædi 


Luvisk er et uddødt indoeuropæisk sprog, som tilhører den 
anatoliske gruppe, hittitisk er nært beslægtede. Det er enten en 
direkte forløber for lykisk eller meget nært beslægtet. 

Luvisk blev brugt af befolkningsgrupper, der boede i Arzawa vest og 
sydvest for hittiternes kerneområde, i de ældst kendte tekster kaldes 
området Luviya, men det blev senere kendt som Lydien. Hvis 
historien om Troja er sand, og at byen lå hvor vi formoder den lå, 
talte trojanerne med stor sandsynlighed luvisk. 

Luvisk spredte sig efterhånden fra det vestlige Anatolien mod øst, og 
denne spredning kan have haft en nær sammenhæng med 
Hittiterrigets kollaps. Luvisk blev brugt i de neo-hittitiske stater i 
Syrien såsom Milid og Carchemish og Tabal i det centrale Anatolien 
i det 10. årh. f.v.t. 



Udbredelsesområdet af luvisk 


Overlevering 


Luvisk er bevaret I to former, som er opkaldt efter hvilken type skrift, der blev brugt: 

■ Kileskrift 

■ Hieroglyffer 

Modsat egyptiske hieroglyffer blev luvisk skrevet fra venstre mod højre. 

